Државен пат 3 (Грција)

Државен пат 3 или ЕО3 () — пат во Грција. Го поврзува градот Елевсина кај Атина со  граничниот премин Негочани (Ники) кон Македонија. Минува низ Лариса и Лерин. Од Негочани, правецот продолжува по автопатот М5К за Битола. ЕО3 е меѓу најдолгите патишта во Грција, и сè до 1960-тите бил главна сообраќајница од Лариса за Солун. Денес до ова одредиште побргу се стасува по автопатот А1. Најголемиот дел од ЕО3, со исклучок на најјужниот дел меѓу Елевсина и Бралос, е дел од Европскиот пат Е65. Минува низ областите Атика, Централна Грција, Тесалија и Егејска Македонија и долг е 500 км.

 Развој 
Кон крајот на 1980-тите изградени се патни заобиколници околу градовите Троново и Еласона, но во 2002 г. е поднесен предлог целиот пат да се преуреди во нов автопат, кој би одел од Лариса до Кожани, а потоа преку македонската границата во Битола. Во текот на 2000-тите вака преуредени се делниците северно од Лариса, преку Кожани, па до Кајлари. Сите други зафати за надградба на патот се откажани; на нив не се работи и нема најави за нивно продолжување.

 Населени места 
Ова се населените места со свои излези на патот, наведени по возен редослед од запад кон исток:

Елевсина 
Мандра
Теба
Ливадија
Ламија — заобиколница
Фарсала
Лариса
Трново (Тирнавос) — заобиколница
Еласона — заобиколница
Кожани (Козани) — заобиколница
Кајлари (Птолемаида) — заобиколница
Лерин (Флорина)
Негочани (Ники)

 Наводи 

Категорија:Патишта во Грција
Категорија:Патишта во Егејска Македонија